CELEX: 32006R0915
Language: fi
Date: 2006-06-21 00:00:00
Title: Komission asetus (EY) N:o 915/2006, annettu  21 päivänä kesäkuuta 2006 , julkiseen interventiovarastoon sijoitettujen maataloustuotteiden määrien arviointia ja valvontaa koskevista säännöistä annetun asetuksen (EY) N:o 2148/96 muuttamisesta

22.6.2006   
            
            
               FI
            
            
               Euroopan unionin virallinen lehti
            
            
               L 169/10
            
         
      KOMISSION ASETUS (EY) N:o 915/2006,
   annettu 21 päivänä kesäkuuta 2006,
   julkiseen interventiovarastoon sijoitettujen maataloustuotteiden määrien arviointia ja valvontaa koskevista säännöistä annetun asetuksen (EY) N:o 2148/96 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan maatalouden ohjaus- ja tukirahaston tukiosaston tilinpäätöksessä julkisena varastointina toteutettavien interventiotoimenpiteiden rahoituksen osalta huomioon otettavista tekijöistä 27 päivänä marraskuuta 1990 annetun neuvoston asetuksen (ETY) N:o 3492/90 (1) ja erityisesti sen 8 artiklan,
   sekä katsoo seuraavaa:
   
               (1)
            
            
               Komission asetuksen (EY) N:o 2148/96 (2) liitteessä III vahvistetaan julkisessa interventiovarastossa pidettyjen maataloustuotteiden fyysistä tarkastusmenettelyä koskevat säännöt.
            
         
               (2)
            
            
               Sokerin julkinen varastointi aloitettiin vuonna 2005 sokerialan yhteisestä markkinajärjestelystä 19 päivänä kesäkuuta 2001 annetussa neuvoston asetuksessa (EY) N:o 1260/2001 (3) ja neuvoston asetuksen (EY) N:o 1260/2001 soveltamista koskevista yksityiskohtaisista säännöistä interventioelinten sokerinoston ja -myynnin osalta 27 päivänä kesäkuuta 2001 annetussa komission asetuksessa (EY) N:o 1262/2001 (4) säädettyjen sääntöjen mukaisesti. Sen vuoksi asetuksessa (EY) N:o 2148/96 olisi vahvistettava uudet yksityiskohtaiset säännöt sokerivarastojen fyysisen tarkastusmenettelyn osalta.
            
         
               (3)
            
            
               Sen vuoksi asetus (EY) N:o 2148/96 olisi muutettava vastaavasti.
            
         
               (4)
            
            
               Koska sokerin interventiotoimenpiteet aloitettiin markkinointivuonna 2004/2005 ilman yksityiskohtaisten inventaariosääntöjen vahvistamista, tapa, jolla eräät jäsenvaltiot ovat järjestäneet sokerin varastoinnin, tekee tavanomaisten menettelyjen mukaisen inventaarion suorittamisen äärimmäisen vaikeaksi. Sen vuoksi olisi vahvistettava sokerivarastoja koskevat siirtymäkauden säännöt markkinointivuosista 2004/2005 ja 2005/2006 alkaen.
            
         
               (5)
            
            
               Tässä asetuksessa säädetyt toimenpiteet ovat EMOTR-komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 2148/96 liite III tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä kesäkuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 337, 4.12.1990, s. 3.
   
      (2)  EYVL L 288, 9.11.1996, s. 6. Asetus sellaisena kuin se on muutettuna asetuksella (EY) N:o 808/1999 (EYVL L 102, 17.4.1999, s. 70).
   
      (3)  EYVL L 178, 30.6.2001, s. 1. Asetus sellaisena kuin se on viimeksi muutettuna komission asetuksella (EY) N:o 39/2004 (EUVL L 6, 10.1.2004, s. 16).
   
      (4)  EYVL L 178, 30.6.2001, s. 48. Asetus sellaisena kuin se on viimeksi muutettuna asetuksella (EY) N:o 218/2006 (EUVL L 38, 9.2.2006, s. 19).
   
      LIITE
      Lisätään asetuksen (EY) N:o 2148/96 liitteeseen III seuraavat kohdat:
      
         ”VII –   PAKKAAMATON SOKERI (1)
         
         A.   Sokerin julkisten varastojen fyysinen tarkastusmenettely markkinointivuodesta 2006/2007 alkaen:
         
                     1.
                  
                  
                     Sellaisten tarkastettavien siilojen, kammioiden tai varastohuoneiden valinta, jotka vastaavat vähintään viittä prosenttia julkisessa interventiossa varastoidun pakkaamattoman sokerin kokonaismäärästä.
                     Valinta perustuu interventioelimen kirjanpidollisiin tietoihin, mutta siitä ei ilmoiteta etukäteen varastoijalle.
                  
               
                     2.
                  
                  
                     Fyysinen tarkastus:
                     
                                 —
                              
                              
                                 pakkaamattoman sokerin olemassaolon tarkastaminen valituissa siiloissa, kammioissa tai varastohuoneissa,
                              
                           
                                 —
                              
                              
                                 varastoijan ja interventioelimen kirjanpidollisten tietojen vertailu,
                              
                           
                                 —
                              
                              
                                 pakkaamattoman sokerin yksilöinti,
                              
                           
                                 —
                              
                              
                                 varastointiolojen tarkastaminen sekä varastointipaikan ja pakkaamattoman sokerin yksilöinnin vertaaminen varaston kirjanpidollisiin tietoihin,
                              
                           
                                 —
                              
                              
                                 varastoitujen määrien arviointi sellaista menettelyä noudattaen, jonka interventioelin on jo hyväksynyt ennalta ja jota koskeva kuvaus on talletettava kyseisen interventioelimen toimipaikkaan.
                              
                           
               
                     3.
                  
                  
                     Kussakin varastointipaikassa on oltava käytettävissä varaston kartta sekä kunkin siilon tai varastohuoneen mittaustiedot.
                     Pakkaamaton sokeri on varastoitava siten, että sen tilavuus voidaan todentaa.
                  
               B.   Sokerin julkisten varastojen fyysinen tarkastusmenettely markkinointivuosien 2004/2005 ja 2005/2006 osalta:
         
                     1.
                  
                  
                     Siinä tapauksessa, että edellä A kohdassa kuvatut inventaariomenettelyt eivät ole mahdollisia, interventioelimen on virallisesti sinetöitävä siilon/varaston kaikki sisään- ja uloskäynnit. Interventioelimen on tarkastettava sinetit kuukausittain sen varmistamiseksi, että sinetit ovat säilyneet ehjinä. Näistä tarkatuksista on laadittava yksityiskohtainen kertomus. Pääsy varastoihin ei ole sallittu ilman interventioelimen tarkastajan läsnäoloa.
                     Jäsenvaltion on varmistettava, että sinetöintimenettelyn avulla voidaan taata asianmukaisesti varastoitujen interventiotuotteiden koskemattomuus.
                  
               
                     2.
                  
                  
                     Vähintään kerran vuodessa on myös tehtävä tarkastus, jossa todetaan varastointiolosuhteet ja tuotteen asianmukainen säilyvyys.
                  
               C.   Menettely poikkeamia havaittaessa
         Tuotteen tilavuuden todentamisessa sallitaan tietty poikkeama.
         Tämän asetuksen 6 artiklaa sovelletaan, jos varastoidun tuotteen fyysisessä tarkastuksessa (tilavuuden mittaus) todettu paino poikkeaa vähintään viisi prosenttia kirjanpitoon merkitystä painosta varastoitaessa pakkaamatonta sokeria siiloihin tai lattiavarastoihin.
         Siiloon tai varastohuoneeseen varastoidun pakkaamattoman sokerin osalta voidaan tilavuusarvion asemesta ottaa huomioon varastoon saapumisen yhteydessä punnitut määrät, jos ensiksi mainittu ei ole riittävän täsmällinen ja jos näiden kahden arvon välinen poikkeama ei ole liian suuri.
         Interventioelin turvautuu omalla vastuullaan edellisessä kohdassa tarkoitettuun keinoon, kun se on tapauskohtaisesti arvioitujen olosuhteiden mukaan perusteltua. Se tekee asiasta merkinnän pöytäkirjaan.
         VIII –   PAKATTU SOKERI (1)
         
         A.   Sokerin julkisten varastojen fyysinen tarkastusmenettely markkinointivuodesta 2006/2007 alkaen:
         
                     1.
                  
                  
                     Sellaisten erien valinta, jotka vastaavat vähintään viittä prosenttia julkisessa interventiossa varastoidun pakatun sokerin kokonaismäärästä. Tarkastettavien erien valinta tapahtuu ennen käyntiä varastossa ja perustuu interventioelimen kirjanpidollisiin tietoihin, mutta siitä ei ilmoiteta etukäteen varastoijalle.
                  
               
                     2.
                  
                  
                     Valittujen erien olemassaolon ja koostumuksen tarkastaminen paikalla:
                     
                                 —
                              
                              
                                 erien ja säkkien tarkastusnumeroiden tunnistaminen osto- tai sisääntulolipukkeiden perusteella,
                              
                           
                                 —
                              
                              
                                 varastoijan ja interventioelimen kirjanpidollisten tietojen vertailu,
                              
                           
                                 —
                              
                              
                                 pakkauksen tila.
                              
                           50 kilogramman säkkeihin pakattu sokeri:
                     
                                 —
                              
                              
                                 kuormalavojen (yksi kahdestakymmenestä) ja säkkien punnitus (yksi punnittua kuormalavaa kohti),
                              
                           
                                 —
                              
                              
                                 yhden säkin sisällön silmämääräinen tarkastaminen (yksi säkki kymmentä punnittua kuormalavaa kohti).
                              
                           Suuriin säkkeihin pakattu sokeri:
                     
                                 —
                              
                              
                                 säkkien punnitus (yksi kahdestakymmenestä),
                              
                           
                                 —
                              
                              
                                 yhden säkin sisällön silmämääräinen tarkastaminen (yksi säkki kahtakymmentä punnittua säkkiä kohti).
                              
                           
               
                     3.
                  
                  
                     Pöytäkirjaan on merkittävä kuvaus fyysisesti tarkastettujen erien inventaariosta sekä todetuista puutteista ja/tai poikkeamista.
                  
               B.   Sokerin julkisten varastojen fyysinen tarkastusmenettely markkinointivuosien 2004/2005 ja 2005/2006 osalta:
         
                     1.
                  
                  
                     Siinä tapauksessa, että edellä A kohdassa kuvatut inventaariomenettelyt eivät ole mahdollisia, interventioelimen on virallisesti sinetöitävä siilon/varaston kaikki sisään- ja uloskäynnit. Interventioelimen on tarkastettava sinetit kuukausittain sen varmistamiseksi, että sinetit ovat säilyneet ehjinä. Näistä tarkatuksista on laadittava yksityiskohtainen kertomus. Pääsy varastoihin ei ole sallittu ilman interventioelimen tarkastajan läsnäoloa.
                     Jäsenvaltion on varmistettava, että sinetöintimenettelyn avulla voidaan taata asianmukaisesti varastoitujen interventiotuotteiden koskemattomuus.
                  
               
                     2.
                  
                  
                     Vähintään kerran vuodessa on myös tehtävä tarkastus, jossa todetaan varastointiolosuhteet ja tuotteen asianmukainen säilyvyys.
                  
               
      
         (1)  Inventaario on tehtävä varastoista, joista on tehty varastointisopimus.”